CELEX: 62015CA0166
Language: el
Date: 2016-10-12 00:00:00
Title: Υπόθεση C-166/15: Απόφαση του Δικαστηρίου (τρίτο τμήμα) της 12ης Οκτωβρίου 2016 [αίτηση του Rīgas apgabaltiesas Krimināllietu tiesu kolēģija (Λεττονία) για την έκδοση προδικαστικής αποφάσεως] — Ποινική δίκη κατά Aleksandrs Ranks, Jurijs Vasiļevičs (Προδικαστική παραπομπή — Διανοητική ιδιοκτησία — Δικαίωμα του δημιουργού και συγγενικά δικαιώματα — Οδηγία 91/250/ΕΟΚ — Άρθρο 4, στοιχεία α' και γ' — Άρθρο 5, παράγραφοι 1 και 2 — Οδηγία 2009/24/ΕΚ — Άρθρο 4, παράγραφοι 1 και 2 — Άρθρο 5, παράγραφοι 1 και 2 — Νομική προστασία των προγραμμάτων ηλεκτρονικών υπολογιστών — Μεταπώληση, ως μεταχειρισμένων, αντιγράφων προγραμμάτων ηλεκτρονικού υπολογιστή, καλυπτόμενων από άδεια, ενσωματωμένων σε μη πρωτότυπους υλικούς φορείς — Ανάλωση του δικαιώματος διανομής — Αποκλειστικό δικαίωμα αναπαραγωγής)

12.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 462/3
            
         Απόφαση του Δικαστηρίου (τρίτο τμήμα) της 12ης Οκτωβρίου 2016 [αίτηση του Rīgas apgabaltiesas Krimināllietu tiesu kolēģija (Λεττονία) για την έκδοση προδικαστικής αποφάσεως] — Ποινική δίκη κατά Aleksandrs Ranks, Jurijs Vasiļevičs
   (Υπόθεση C-166/15) (1)
   
   ((Προδικαστική παραπομπή - Διανοητική ιδιοκτησία - Δικαίωμα του δημιουργού και συγγενικά δικαιώματα - Οδηγία 91/250/ΕΟΚ - Άρθρο 4, στοιχεία α' και γ' - Άρθρο 5, παράγραφοι 1 και 2 - Οδηγία 2009/24/ΕΚ - Άρθρο 4, παράγραφοι 1 και 2 - Άρθρο 5, παράγραφοι 1 και 2 - Νομική προστασία των προγραμμάτων ηλεκτρονικών υπολογιστών - Μεταπώληση, ως μεταχειρισμένων, αντιγράφων προγραμμάτων ηλεκτρονικού υπολογιστή, καλυπτόμενων από άδεια, ενσωματωμένων σε μη πρωτότυπους υλικούς φορείς - Ανάλωση του δικαιώματος διανομής - Αποκλειστικό δικαίωμα αναπαραγωγής))
   (2016/C 462/04)
   Γλώσσα διαδικασίας: η λεττονική
   
      Αιτούν δικαστήριο
   
   Rīgas apgabaltiesas Krimināllietu tiesu kolēģija
   
      Ποινική δίκη ενώπιον του αιτούντος δικαστηρίου κατά
   
   Aleksandrs Ranks, Jurijs Vasiļevičs,
   
      παρισταμένων των: Finanšu un ekonomisko noziegumu izmeklēšanas prokuratūra, Microsoft Corp.
   
      Διατακτικό
   
   Κατ’ ορθή ερμηνεία του άρθρου 4, στοιχεία α' και γʹ, και του άρθρου 5, παράγραφοι 1 και 2, της οδηγίας 91/250/ΕΟΚ του Συμβουλίου, της 14ης Μαΐου 1991, για τη νομική προστασία των προγραμμάτων ηλεκτρονικών υπολογιστών, ο αρχικός αγοραστής του αντιγράφου προγράμματος ηλεκτρονικού υπολογιστή συνοδευόμενου από άδεια απεριόριστης χρήσεως δικαιούται μεν να μεταπωλήσει το εν λόγω αντίγραφο και την άδειά του ως μεταχειρισμένα σε νέο αγοραστή, πλην όμως δεν δύναται, στην περίπτωση κατά την οποία ο πρωτότυπος υλικός φορέας του αντιγράφου που του είχε αρχικώς παραδοθεί έχει υποστεί φθορά, έχει καταστραφεί ή έχει απολεσθεί, να παραδώσει στον νέο αυτόν αγοραστή το εφεδρικό αντίγραφό του του εν λόγω προγράμματος άνευ αδείας του δικαιούχου.
   
      (1)  ΕΕ C 205 της 22.6.2015.